钦定古今图书集成/明伦汇编/氏族典/第535卷 > 《廖用贤尚友录》 > 霍存
## 钦定古今图书集成/明伦汇编/氏族典/第535卷 > 《廖用贤尚友录》 > 霍存

按《五代史霍存传》：“存，洺州曲周人也。少从黄巢。巢败，
存乃降梁。存为将，骁勇善骑射。秦宗权攻汴，存以三
千人夜破张晊栅，又破秦贤，败晊于赤冈。从朱珍掠
淄青，庞师古攻时溥，皆有功。从攻潞州，与晋人遇战
马牢川，遂东攻魏，得曹州。太祖以存为刺史，兼诸军
都指挥使。梁攻郓州，朱瑾来救，遂败瑾等于石佛山”，
存中流矢卒。